b"\n_START_ARTICLE_\nEliezer Sherbatov\n_START_SECTION_\nSeuraura\n_START_PARAGRAPH_\nSherbatov syntyi Israelissa ven\xc3\xa4j\xc3\xa4njuutalaiseen perheeseen, mutta muutti perheineen Kanadaan, Qu\xc3\xa9becin Lavaliin ollessaan kaksivuotias. Sherbatov pelasi jo 13-vuotiaana miesten pelej\xc3\xa4 Israelin liigan HC Metullassa kaudella 2004\xe2\x80\x932005. Kaudella 2005\xe2\x80\x932006 h\xc3\xa4n k\xc3\xa4rsi jalan hermovauriosta. Sherbatov pelasi Metullassa vuoteen 2008 saakka. Kaudella 2008\xe2\x80\x932009 h\xc3\xa4n pelasi Qu\xc3\xa9becin paikallista juniorisarjaa Laval-Bourassa Rousseau Sportsin riveiss\xc3\xa4. Sherbatov voitti tehoilla 29+32=61 joukkueen sis\xc3\xa4isen pistep\xc3\xb6rssin ja sijoittui sarjan pistep\xc3\xb6rssiss\xc3\xa4 kolmanneksi. H\xc3\xa4n voitti kauden p\xc3\xa4\xc3\xa4tteeksi sarjan mestaruuden, Telus Cupin. Ik\xc3\xa4luokasta koko Kanadan mestaruusturnauksessa Laval voitti pronssia._NEWLINE_Kaudeksi 2009\xe2\x80\x932010 Sherbatov siirtyi pelaamaan QMJHL-joukkue Montr\xc3\xa9al Juniorsiin, jossa h\xc3\xa4n teki 62 runkosarjaottelussa tehot 12+18=30. Kesken toisen QMJHL-kautensa 2010\xe2\x80\x932011 Sherbatov ja J\xc3\xa1nos H\xc3\xa1ri kaupattiin tammikuussa 2011 Baie-Comeau Drakkariin. Kaudeksi 2011\xe2\x80\x932012 h\xc3\xa4n oli siirtym\xc3\xa4ss\xc3\xa4 belgialaisjoukkue White Caps Turnhoutin riveihin, Alankomaiden p\xc3\xa4\xc3\xa4sarjaan Eredivisiehen. Sherbatov ei ehtinyt edustaa seuraa runkosarjassa, sill\xc3\xa4 h\xc3\xa4n siirtyi jo syyskuussa 2011 Ranskan Ligue Magnusissa pelanneen Bisons de Neuilly-sur-Marnen harjoitusrinkiin. Sherbatov sai try-outin p\xc3\xa4\xc3\xa4tteeksi kev\xc3\xa4\xc3\xa4seen 2012 ulottuvan sopimuksen._NEWLINE_Kaudeksi 2012\xe2\x80\x932013 HC Neuilly-sur-Marne putosi Ranskan toiseksi korkeimmalle sarjatasolle FFHG Division 1:een. H\xc3\xa4n voitti joukkueen sis\xc3\xa4isen piste-, maali- ja sy\xc3\xb6tt\xc3\xb6p\xc3\xb6rssin tehoilla 20+31=51, joilla Sherbatov sijoittui koko sarjan pistep\xc3\xb6rssiss\xc3\xa4 kuudenneksi Toulouse BHC:n Karl Fournierin j\xc3\xa4lkeen. Kaudeksi 2013\xe2\x80\x932014 h\xc3\xa4n siirtyi Kazakstanin mestaruussarjassa pelaavaan HK Astanaan. Sherbatov oli tehoilla 16+24=40 joukkueen paras sy\xc3\xb6tt\xc3\xa4j\xc3\xa4 ja jakoi sis\xc3\xa4isen pistep\xc3\xb6rssin voiton Ivan Kiseljovin kanssa. Kaudeksi 2014\xe2\x80\x932015 h\xc3\xa4n siirtyi Beibarys At\xc4\xb1raw'n joukkueeseen. Kaudella 2015\xe2\x80\x932016 Sherbatov oli joukkueen paras pistemies ja sy\xc3\xb6tt\xc3\xa4j\xc3\xa4 tehoilla 12+33=45. H\xc3\xa4n voitti kev\xc3\xa4\xc3\xa4n 2016 pudotuspelien maalip\xc3\xb6rssin ja sijoittui pistep\xc3\xb6rssiss\xc3\xa4 toiseksi Rastislav Ga\xc5\xa1parin j\xc3\xa4lkeen. Sherbatov voitti my\xc3\xb6s pudotuspelien tehotilaston lukemalla +8. H\xc3\xa4n voitti kauden p\xc3\xa4\xc3\xa4tteeksi Kazakstanin-mestaruuden. Sherbatov jakoi my\xc3\xb6s At\xc4\xb1raw'n sis\xc3\xa4isen piste- ja maalip\xc3\xb6rssin voiton Kazakstan cupissa tehoilla 3+2=5._NEWLINE_Hein\xc3\xa4kuussa 2016 Sherbatov siirtyi try-outille KHL:n latvialaisjoukkue Dinamo Riikaan. H\xc3\xa4n j\xc3\xa4i kuitenkin ilman jatkosopimusta ja palasi kaudeksi 2016\xe2\x80\x932017 Beibarys At\xc4\xb1raw'n joukkueeseen. Sherbatov voitti joukkueen sis\xc3\xa4isen piste- ja sy\xc3\xb6tt\xc3\xb6p\xc3\xb6rssin tehoilla 15+28=43, joilla h\xc3\xa4n sijoittui Kazakstanin mestaruussarjan pistep\xc3\xb6rssiss\xc3\xa4 seitsem\xc3\xa4nneksi. Sherbatov pelasi kauden aikana my\xc3\xb6s Continental Cupissa. Kauden 2017\xe2\x80\x932018 alussa, elokuussa 2017 h\xc3\xa4 teki vuoden mittaisen sopimuksen KHL:n slovakialaisjoukkue HC Slovan Bratislavan kanssa.\n_START_SECTION_\nMaajoukkueura\n_START_PARAGRAPH_\nSherbatov edusti Israelia II-divisioonan MM-kilpailuissa vuosina 2010, 2012 ja 2014 sek\xc3\xa4 III-divisioonan MM-kilpailuissa vuonna 2011. H\xc3\xa4n voitti koko vuoden 2011 turnauksen piste-, maali- ja sy\xc3\xb6tt\xc3\xb6p\xc3\xb6rssin tehoilla 14+12=26 sek\xc3\xa4 +/--tilaston merkinn\xc3\xa4ll\xc3\xa4 +22. Sherbatov oli nostamassa Israelia seuraavaksi vuodeksi IIB-divisioonaan ja h\xc3\xa4net valittiin turnauksen parhaaksi hy\xc3\xb6kk\xc3\xa4\xc3\xa4j\xc3\xa4ksi. Sherbatov tuli turnauksen my\xc3\xb6t\xc3\xa4 tunnetuksi my\xc3\xb6s Internetiss\xc3\xa4 tehdess\xc3\xa4\xc3\xa4n l\xc3\xa4piajosta n\xc3\xa4ytt\xc3\xa4v\xc3\xa4n maalin Kreikkaa vastaan. H\xc3\xa4n vei kiekon mailallaan jalkojensa v\xc3\xa4liin, sinkautti kiekon ilmaan ja laittoi sen maalin kattoon. Vuoden 2012 IIB-divisioonan turnauksessa Sherbatov oli tehoilla 9+5=14 Israelin paras pistemies sek\xc3\xa4 koko turnauksen kolmanneksi paras maalintekij\xc3\xa4 ja nelj\xc3\xa4nneksi paras pistemis. H\xc3\xa4net palkittiin Israelin parhaana pelaajana._NEWLINE_Sherbatov on tehnyt Internetiss\xc3\xa4 tunnetun maalin jo aiemmin, sill\xc3\xa4 h\xc3\xa4n teki Bulgariassa ilmaveivimaalin vain 13-vuotiaana alle 18-vuotiaiden III-divisioonan MM-kilpailuissa vuonna 2005, jolloin Sherbatov voitti pronssia. H\xc3\xa4n edusti Israelin alle 18-vuotiaiden maajoukkuetta my\xc3\xb6s vuoden 2006 turnauksessa sek\xc3\xa4 II-divisioonan MM-turnauksessa vuonna 2008."